Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: közszolgáltatásokról szóló 11/2004. (IV. 29.) Ök. sz. rendelete 2. számú mellékletének a Közterületi árusítás napi díja cím
Paragraph Index: 2070

közszolgáltatásokról szóló 11/2004. (IV. 29.) Ök. sz. rendelete 2. számú mellékletének a Közterületi árusítás napi díja cím 4.) pontja alkotmányellenes, ezért azt megsemmisíti. Az Alkotmánybíróság ezt a határozatát a ben közzéteszi. Indokolás I. Az indítványozó Dunapataj Nagyközség Képviselõ-testületének a köztisztaságról, a közterületek használatának rendjérõl és a települési szilárd, valamint folyékony hulladékkal kapcsolatos közszolgáltatásokról szóló 11/2004. (IV. 29.) Ök. sz. rendelete (a továbbiakban: Ör.) 2. számú mellékletének a Közterületi árusítás napi díja cím alatt a 4.) pontban megállapított, a mozgóbolti tevékenység napi díjtétele alkotmányellenességének megállapítását és e rendelkezés megsemmisítését kérte az Alkotmánybíróságtól. Az indítványozó, egy országos hálózattal rendelkezõ, mozgóbolti tevékenységet végzõ gazdálkodó szervezet indítványában kifejtette, hogy a támadott rendelkezéssel az önkormányzat „indokolatlanul hátrányos helyzetbe hozza a mozgóbolti tevékenységet végzõ piaci szereplõket a többi kereskedõhöz képest”. A mozgóbolt tekintetében megállapított napi 8000 Ft-os díj ugyanis többszöröse a helyhez kötött közterületi árusítás (1 db személygépkocsi + utánfutó + 4m2) esetében fizetendõ napi 1000 Ft-os, vagy a mozgóárusításra általában meghatározott napi 750 Ft-os díjnak. Az indítványozó ezért az Alkotmány 9. § (2) bekezdésében deklarált gazdasági verseny szabadságának és a 70/A. § (1) bekezdésében foglalt diszkrimináció tilalmának megsértése miatt kezdeményezte az Ör. említett rendelkezése alkotmányellenességének megállapítását és megsemmisítését. Az indítványozó az alkotmányellenesség alátámasztásaként hivatkozott az Alkotmánybíróság korábbi, hasonló tárgyban hozott határozataiban megfogalmazott következetes álláspontjára is. II.

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes